14. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 714 της 11/22 Οκτ. 1975 (ΦΕΚ Α΄ 235) Περί συστάσεως Σώματος Εκλεκτόρων προς πλήρωσιν των εδρών των Πανεπιστημίων Θράκης και Κρήτης. Έχοντες υπ’ όψει α)τας διατάξεις του άρθρ. 7 (παρ. 4β) του Ν.Δ. 87/1973 «περί ιδρύσεως Πανεπιστημίων εις Θράκην και Κρήτην» ως αύται αντικατεστάθησαν υπό των διατάξεων του άρθρ. 3 (παρ. 4) του Ν.Δ. 114/1974, β)την παρ. 5 του άρθρ. 7 του Ν.Δ. 87/1973, γ)τας δια των υπ’ αριθ. 303/17-6-74 και 117/75 εγγράφων των Επιτροπών Διοικήσεως και Οικονομικής Διαχειρίσεως των Πανεπιστημίων Θράκης και Κρήτης διατυπωθείσας γνώμας (συνεδρίαι 15-6-74 και 13-3-75 αντιστοίχως και δ)τας υπ’ αριθ. 83 και 308/1975 γνωμοδοτήσεις του Συμβουλίου Επικρατείας, προτάσει του Ημετέρου επί της Εθνικής Παιδείας και Θρησκευμάτων Υπουργού, αποφασίζομεν: Άρθρον μόνον.-1.Το υπό της παρ. 4β του άρθρ. 7 του Ν.Δ. 87/1973 ως αύτη αντικατεστάθη υπό της παρ. 4 του άρθρ. 3 του Ν.Δ. 114/1974, προβλεπόμενον Σώμα Εκλεκτόρων προς πλήρωσιν των εδρών των Πανεπιστημίων Θράκης και Κρήτης συντίθεται έξ επτά τακτικών καθηγητών Ανωτάτων Εκπαιδευτικών Ιδρυμάτων μετά πέντε αναπληρωτών αυτών, οριζομένων δι’ αποφάσεως του Υπουργού Εθνικής Παιδείας και Θρησκευμάτων μετά γνώμην της οικείας επιτροπής Προσωρινής Διοικήσεως και Οικονομικής Διαχειρίσεως του Πανεπιστημίου αναλόγως του περιεχομένου των υπό πλήρωσιν εδρών. 2.Τακτικοί Καθηγηταί τυγχάνοντες τακτικά μέλη της Επιτροπής προσωρινής Διοικήσεως και Οικονομικής Διαχειρίσεως θα μετέχουν αυτοδικαίως του Σώματος Εκλεκτόρων υπό την προϋπόθεσιν ότι κατέχουν έδραν ανάλογον κατά περιεχόμενον προς την υπό πλήρωσιν τοιαύτην. 3.Του Σώματος των Εκλεκτόρων προεδρεύει το εκάστοτε    αρχαιότερον    μέλος    αυτού.  Το όλον   έργον της γραμματείας ασκείται υπό των υπηρετούντων οργανικώς ή εν αποστάσει υπαλλήλων της Γραμματείας της Σχολής εις ην ανήκει η υπό πλήρωσιν έδρα, οριζομένων υπό του Προέδρου. 4.Τα πρακτικά των συνεδριάσεων του σώματος καταχωρίζονται εις το βιβλίον συνεδριάσεων της Σχολής. 5.Επιφυλασσομένων των διατάξεων των προηγουμένων παραγράφων του παρόντος Π.Δ/τος, δια τα θέματα προκηρύξεως των εδρών, διαδικασίας εκλογής και διορισμού καθηγητών των Πανεπιστημίων Θράκης και Κρήτης εφαρμόζονται αι εκάστοτε ισχύουσαι διατάξεις των Πανεπιστημίων Θεσσαλονίκης και Αθηνών αντιστοίχως. Σελ. 636,316(α) Τεύχος 618–Σελ. 120 